# Blogger

### Wikipedia

Blogger on hakukoneyhtiö Googlen omistama blogipalvelu, joka on ollut verkossa vuodesta 1999 lähtien. Sen perusti tuolloin Pyra Labs -niminen yritys, jonka Google osti vuonna 2003. Ensijulkaisunsa aikoihin palvelu oli ensimmäisiä bloggaukseen keskittyneitä alustoja, ja sille kuuluu ainakin osakiitos blogien suosion noususta 2000-luvulla. Blogger oli ensimmäisiä blogipalveluita, joiden käyttäjien ei tarvinnut huolehtia manuaalisesta HTML-koodin kirjoittamisesta ja lähettämisestä palvelimelle; sen avulla postaukset voitiin kirjoittaa eräänlaiseen lomakkeeseen suoraan webissä.

## [muokkaa] Keskustelua palvelusta

Blogger ja samalla Google joutui erityisen kritiikin kohteeksi syksyllä 2005, kun ns. splogien määrä lisääntyi ilmaisissa blogipalveluissa, etenkin Bloggerissa, runsaasti. Tämä oli imagotappio Googlelle, ja pian yhtiö esittelikin Flag-painikkeen palkissaan, jonka se lisää Bloggerin palvelimilla sijaitseville blogeille. Painike mahdollistaa kyseenalaisesta sisällöstä raportoimisen Bloggerille. Jos raportti menee läpi, sivua ei kuitenkaan poisteta, vaan se ei enää näy palvelun listauksissa.

Blogger on saanut kritiikkiä myös liiasta yksinkertaisuudestaan ja uusien ominaisuuksien hitaasta toteuttamisesta (esim. postauksien luokittelu ei ole mahdollista), joka on saanut monet bloggaajat siirtymään toisille alustoille monipuolisempien ominaisuuksien perässä. Blogger on kuitenkin korostanut keskittyvänsä nimenomaan peruspalveluun, eli luovan tilan tarjoamiseen ihmisille.

## [muokkaa] Aiheesta muualla

- Bloggerin web-sivut
- Blogger Buzz -blogi

Haettu osoitteesta http://fi.wikipedia.org../../../b/l/o/Blogger.html

Luokka: Verkkosivustot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Dansk
- Deutsch
- English
- Español
- Français
- 한국어
- Italiano
- Nederlands
- 日本語
- Norsk (bokmål)
- Português
- Русский
- Tagalog
- Türkçe
- ייִדיש
- 中文